ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ദേശീയ വിദ്യാഭ്യാസ നയത്തിലെ പുതിയ പാഠ്യപദ്ധതിയിലേക്ക് ഉന്നതവിദ്യാഭ്യാസ മേഖലയ്ക്ക് മാറേണ്ടി വരും : ഐസർ ഡയറക്ടർ പ്രൊഫ ജെ എൻ മൂർത്തി
തിരുവനന്തപുരം 26 ജൂലൈ 2023
ദേശിയ വിദ്യാഭ്യാസ നയം വിഭാവനം ചെയ്യുന്ന പുതിയ സ്കൂൾ പാഠ്യപദ്ധതിയിലേക്ക് കാലക്രമേണ കേരളത്തിലെ ഉന്നതവിദ്യാഭ്യാസ മേഖലയ്ക്ക് മാറേണ്ടി വരുമെന്ന് ഐസർ തിരുവനന്തപുരം ഡയറക്ടർ പ്രൊഫ. ജെ എൻ. മൂർത്തി. ദേശീയ വിദ്യാഭ്യാസ നയം 2020 ന്റെ മൂന്നാം വാർഷികവുമായി ബന്ധപ്പെട്ട് പ്രസ്സ് ഇൻഫർമേഷൻ ബ്യൂറോ തിരുവനന്തപുരത്ത് സംഘടിപ്പിച്ച വാർത്ത സമ്മേളനത്തിൽ സംസാരിക്കുകയായിരുന്നു അദ്ദേഹം. ഇന്ത്യയിലെ വിദ്യാർത്ഥി സമൂഹം NEP 2020-നെ പിന്തുണച്ചിട്ടുണ്ടെന്നും മറ്റ് സർവ്വകലാശാലകൾക്കോ സ്ഥാപനങ്ങൾക്കോ ഇത് എത്രയും വേഗം നടപ്പിലാക്കുന്നത് പ്രയോജനം ചെയ്യുമെന്നും അദ്ദേഹം പറഞ്ഞു.
വിദ്യാർത്ഥികൾക്ക് പഠന കാലയളവിൽ ഐഐഎസ്ടിയുടെ വിവിധ പദ്ധതികളിൽ വിദ്ഗദ്ധരോടൊപ്പം പ്രവർത്തിക്കാൻ അവസരം ലഭിക്കുന്നു എന്നതാണ് പുതിയ വിദ്യാഭ്യാസ നയത്തിലൂടെ ഗവേഷണ മേഖലയിൽ വന്ന മാറ്റമെന്ന് ഐഐഎസ്ടി തിരുവനന്തപുരം ഡയറക്ടർ ഡോ. എസ്. ഉണ്ണികൃഷ്ണ്ണൻ പറഞ്ഞു. ക്രെഡിറ്റ് ട്രാൻസ്ഫർ സുഗമമാക്കുന്നതിന് അക്കാദമിക് ബാങ്ക് ഓഫ് ക്രെഡിറ്റ്സ് ആരംഭിച്ചു കഴിഞ്ഞു. അന്താരാഷ്ട്ര സർവ്വകാലശാലകളിൽ ഇന്റേൺഷിപ്പ് ചെയ്യാനുള്ള കൂടുതൽ അവസരങ്ങളും വിദ്യാർത്ഥികൾക്ക് ലഭിക്കുകയാണെന്നും ശ്രീ ഉണ്ണികൃഷ്ണൻ പറഞ്ഞു.
ഒരു വിഷയത്തിൽ ഒതുങ്ങി നിൽക്കാതെ വിവിധ വിഷയങ്ങളിൽ അറിവ് നേടുകയാണ് ദേശീയ വിദ്യാഭ്യാസ നയത്തിന്റെ ലക്ഷ്യമെന്ന് നൈപുണ്യ വികസനവും സംരംഭകത്വ ഡയറക്ട്രേറ്റ് റീജിയണൽ ഡയറക്ടർ ശ്രീ. എച്ച് സി ഗോയൽ പറഞ്ഞു.നൈപുണ്യ വികസനം എല്ലാ പഠന മേഖലയിലും നിർണായകമാകുകയാണെന്നും ശ്രീ ഗോയൽ പറഞ്ഞു. വസ്തുതകൾ മനപാഠമാക്കുന്നതിന് പകരം അവ മനസിലാക്കുന്നതിനാണ് എൻ ഇ പി 2020 ലക്ഷ്യം വെയ്ക്കുന്നതെന്ന് സി ബി എസ് ഇ തിരുവനന്തപുരം റീജയൺ, റീജയണൽ ഓഫീസർ ശ്രീ. എം.ഡി മഹേഷ് ധർമാധികാരി പറഞ്ഞു. പഠനം കൂടുതൽ ആസ്വാദ്യകരമാക്കുന്നതിനുള്ള പ്രവർത്തനങ്ങളിലൂടെ സന്തോഷകരമായ വിദ്യാഭ്യാസം നൽകുന്നതിനാണ് സംസ്ഥാനത്തെ കേന്ദ്രീയ വിദ്യാലയങ്ങൾ ഊന്നൽ നൽകുന്നതെന്ന് കേന്ദ്രീയ വിദ്യാലയ സംഗതൻ ഡെപ്യൂട്ടി കമ്മീഷണർ  ശ്രീ സന്തോഷ് കുമാർ എൻ പറഞ്ഞു.
NS
(Visitor Counter : 55
പ്രധാനമന്ത്രിയുടെ ഓഫീസ്
ആത്മനിര്ഭര് ഭാരത് ആപ്പ് നൂതനാശയ വെല്ലുവിളിയില് പങ്കെടുക്കാന് പ്രധാനമന്ത്രി സാങ്കേതിക സമൂഹത്തോട് അഭ്യര്ത്ഥിച്ചു
ന്യൂഡല്ഹി; 2020 ജൂലൈ 04
ആത്മനിര്ഭര് ആപ്പ് നൂതനാശയ വെല്ലുവിളില് പങ്കുചേരാന് പ്രധാനമന്ത്രി നരേന്ദ്രമോദി സാങ്കേതിക സമൂഹത്തോട് അഭ്യര്ത്ഥിച്ചു.
ഇന്ത്യയിലെ ഊര്ജ്ജസ്വലമായ സാങ്കേതികത്വത്തെയൂം സ്റ്റാര്ട്ട് അപ്പ് പരിസ്ഥിതി സംവിധാനത്തെയും ഉപയോഗിച്ച് എങ്ങനെയാണ് യുവജനങ്ങള് വിവിധ മേഖലകളില് സാങ്കേതിക പരിഹാരം നല്കുന്നതില് മികവ് പുലര്ത്തുന്നതെന്ന് ലിങ്ക്ഡ് - ഇൻ വെബ്സൈറ്റിൽ പ്രസിദ്ധീകരിച്ച ലേഖനത്തിൽ പ്രധാനമന്ത്രി വ്യക്തമാക്കി. സ്റ്റാര്ട്ട് അപ്പ്, സാങ്കേതിക പരിസ്ഥിതി സംവിധാനത്തില് ആഭ്യന്തരമായുള്ള ആപ്പുകളുടെ പ്രോത്സാഹനത്തിനും വികസനത്തിനും നൂതനാശയത്തിനും വലിയ ഉത്സാഹമാണുള്ളതെന്നും അദ്ദേഹം പറഞ്ഞു. രാജ്യം ആത്മനിര്ഭര് ഭാരത് സൃഷ്ടിക്കാനായി പ്രവര്ത്തിക്കുമ്പോള് നമ്മുടെ വിപണികളെ തൃപ്തിപ്പെടുത്തുകയും അതോടൊപ്പം ലോകത്തോടും മത്സരിക്കാന് കഴിയുന്ന ആപ്പുകള് രൂപീകരിക്കുന്നതിന് ദിശാബോധവും വേഗതയും നല്കാനുള്ള മികച്ച അവസരമാണിത്.
ഈ ഉദ്ദേശ്യത്തോടെ ഇലക്ട്രോണിക്സ് & വിവരസാങ്കേതിക വിദ്യ മന്ത്രാലയം അടല് ഇന്നോവേഷന് മിഷനുമായി ചേര്ന്നുകൊണ്ട് ആത്മനിര്ഭര് ഭാരത് ആപ്പ് ഇന്നോവേഷന് ചലഞ്ച് നടപ്പാക്കുകയാണ്. നിലവിലെ ആപ്പുകളുടെ പ്രോത്സാഹനവും പുതിയ ആപ്പുകളുടെ വികസനവും എന്നിങ്ങനെ രണ്ടു ട്രാക്കുകളിലൂടെയാണ് ഇത് നടക്കുന്നത്. ഇത് കൂടുതല് സമഗ്രമാക്കുന്നതിനായി ഗവണ്മെന്റും സാങ്കേതിക സമൂഹത്തിലെ അംഗങ്ങളും സംയുക്തമായാണ് ഇതിന് ചുക്കാന് പിടിക്കുന്നത്.
ഇ-ലേണിംഗ്, വീട്ടിലിരുന്ന് ജോലിയെടുക്കല്, ഗെയിമിംഗ്, വ്യാപാരം, വിനോദം,, ഓഫീസ് ആവശ്യങ്ങള്, സാമൂഹി ശൃംഖലയുണ്ടാക്കല്, എന്നിവയിലെല്ലാം നിലവിലുള്ള ആപ്പുകളും പ്ലാറ്റ്ഫോമുകളും പ്രോത്സാഹിപ്പിക്കുന്നതിനായി ഗവണ്മെന്റ് മാര്ഗ്ഗദര്ശിത്വം വഹിക്കുകയും കൈയോട് കൈചേര്ന്ന് സഹായിക്കുകയും ചെയ്യും. ട്രാക്ക് ഒന്നിൽ നല്ല ഗുണനിലവാരമുള്ള ആപ്പുകള് കണ്ടെത്തുന്നതിന് പ്രവര്ത്തിക്കുകയും ഒരു മാസത്തിനുള്ളില് പൂര്ത്തിയാക്കുകയും ചെയ്യും. ട്രാക്ക് രണ്ടിൽ പുതിയ ആപ്പുകളും പ്ലാറ്റ്ഫോമുകളും വിരിയിച്ചെടുക്കാനായി മുന്കൈയെടുക്കുകയും, ഇന്ത്യയില് പുതിയ ചാമ്പ്യന്മാരെ സൃഷ്ടിക്കുന്നതിന് ആശയങ്ങളും പിന്തുണയും നല്കുകയും ചെയ്യും.
ഈ വെല്ലുവിളിയുടെ ഫലമായി നിലവിലെ ആപ്പുകള്ക്ക് അവയുടെ ലക്ഷ്യം നേടുന്നതിനായി മികച്ച ദൃശ്യപരതയും വ്യക്തതയും നല്കുകയും സാങ്കേതിക പ്രഹേളികള്ക്ക് പരിഹാരം കണ്ടെത്തുന്നതിനായി സാങ്കേതിക ഉല്പ്പന്നങ്ങള് സൃഷ്ടിക്കുന്നതിനായി ജിവിതകാലം മുഴുവന് സാങ്കേതിക പിന്തുണ, മാര്ഗ്ഗദര്ശിത്വം, നേതൃത്വം എന്നിവ ലഭ്യമാക്കുമെന്നും പ്രധാനമന്ത്രി വിശദീകരിച്ചു.
(പ്രധാനമന്ത്രി തന്റെ ആശയങ്ങള് പങ്കുവയ്ക്കുകയും സാങ്കേതികവിദ്യയ്ക്ക് പാരമ്പര്യ ഇന്ത്യന് ഗെയിമുകളെ കൂടുതല് ജനപ്രിയമാക്കുവാൻ സാധിക്കുമോയെന്നും ജനങ്ങളുടെ പുനരധിവാസത്തിന് സഹായിക്കുന്നതിന് വേണ്ടവ അല്ലെങ്കില് കൗണ്സിലിംഗിന് വേണ്ട ആപ്പുകള് വികസിപ്പിക്കുന്നതിനും അല്ലെങ്കില് ലക്ഷ്യത്തോടെയുള്ള ശരിയായ പ്രായപരിധിയിലുള്ളവര്ക്ക് പഠനത്തിനും ഗെയിമിംഗിനും മറ്റുമായി സ്മാര്ട്ട് പ്രവേശനം കിട്ടുന്നതിനുമുള്ള ആപ്പുകള് നിർമ്മിക്കാനായി സഹായിക്കാന് കഴിയുമോയെന്ന് ചോദിക്കുകയും ചെയ്തു. ആത്മനിര്ഭര് ആപ്പ് പരിസ്ഥിതി സംവിധാനം സൃഷ്ടിക്കുന്നതിന് സഹായിക്കാനായി പങ്കെടുക്കാന് അദ്ദേഹം അഭ്യര്ത്ഥിക്കുകയും ചെയ്തു.
വാര്ത്താവിതരണ പ്രക്ഷേപണ മന്ത്രാലയം
കോവിഡ് -19 മൂലം ജീവൻ നഷ്ടപ്പെട്ട 67 മാധ്യമപ്രവർത്തകരുടെ കുടുംബങ്ങൾക്ക് കേന്ദ്ര ഗവണ്മെന്റ് സാമ്പത്തിക സഹായം അനുവദിച്ചു
വാർത്താ വിതരണ പ്രക്ഷേപണ മന്ത്രാലയത്തിന്റെ പത്രപ്രവർത്തക ക്ഷേമ പദ്ധതി പ്രകാരം ഓരോ കുടുംബത്തിനും 5 ലക്ഷം രൂപ വീതം ലഭിക്കും
അപേക്ഷകൾ വേഗത്തിൽ തീർപ്പാക്കാൻ ആഴ്ചതോറും ജെഡബ്ല്യുഎസ് യോഗം ചേരും
2020, 2021 വർഷങ്ങളിൽ കോവിഡ് മൂലം ജീവൻ നഷ്ടപ്പെട്ട മാധ്യമപ്രവർത്തകരുടെ വിവരങ്ങൾ സമാഹരിച്ച് കേന്ദ്ര ഗവണ്മെന്റിന്റെ പത്രപ്രവർത്തക ക്ഷേമ പദ്ധതി  പ്രകാരം അവരുടെ കുടുംബങ്ങൾക്ക് സഹായം നൽകുന്നതിനുള്ള പ്രത്യേക യജ്ഞത്തിന് തുടക്കമായി .
വാർത്താ വിതരണ പ്രക്ഷേപണ മന്ത്രി ശ്രീ. പ്രകാശ് ജാവ്ദേക്കറുടെ , മാർഗനിർദേശപ്രകാരമാണിത് .
വാർത്താ വിതരണ പ്രക്ഷേപണ സെക്രട്ടറി ശ്രീ. അമിത് ഖരേയുടെ അധ്യക്ഷതയിൽ ഇന്ന് ചേർന്ന എസ്. യുടെ നേതൃത്വത്തിലുള്ള ജേണലിസ്റ്റ് വെൽഫെയർ സ്കീം കമ്മിറ്റിയുടെ ഇത് സംബന്ധിച്ച നിർദ്ദേശത്തിന് കേന്ദ്ര ഗവണ്മെന്റ് അംഗീകാരം നൽകി. കോവിഡ് -19 മൂലം മരണമടഞ്ഞ 26 മാധ്യമപ്രവർത്തകരുടെ കുടുംബങ്ങളിൽ ഓരോരുത്തർക്കും 5 ലക്ഷം രൂപ സാമ്പത്തിക ആശ്വാസം നൽകും. 2020-21 സാമ്പത്തിക വർഷത്തിൽ, കോവിഡ് മൂലം മരണമടഞ്ഞ 41 കുടുംബങ്ങൾക്ക് കേന്ദ്ര ഗവണ്മെന്റ് അത്തരം സഹായം നൽകിയിരുന്നു . ഇതോടെ ധനസഹായം ലഭിക്കുന്ന കുടുംബങ്ങളുടെ മൊത്തം എണ്ണം 67 ആയി. കോവിഡ് ബാധിച്ച മാധ്യമപ്രവർത്തകരുടെ കുടുംബങ്ങൾക്ക് കമ്മിറ്റി അനുശോചനം രേഖപ്പെടുത്തി.
കോവിഡ് -19 ന് ജീവൻ നഷ്ടപ്പെട്ട നിരവധി മാധ്യമപ്രവർത്തകരുടെ കുടുംബങ്ങളിലേക്ക് പ്രസ് ഇൻഫർമേഷൻ ബ്യൂറോ സ്വമേധയാ എത്തി, പദ്ധതിയെക്കുറിച്ചും ക്ലെയിമുകൾ ഫയൽ ചെയ്യുന്നതിനെക്കുറിച്ചും അവർക്ക് മാർഗ നിർദേശം നൽകി
ഈ പദ്ധതിക്ക് കീഴിലുള്ള സാമ്പത്തിക സഹായത്തിനായുള്ള അപേക്ഷകൾ വേഗത്തിൽ തീർപ്പാകുന്നതിനായി ആഴ്ചതോറും ജെഡബ്ല്യുഎസ് കമ്മിറ്റിയുടെ യോഗം ചേരാനും കമ്മിറ്റി തീരുമാനമായി.
കോവിഡ് -19 അല്ലാതെയുള്ള കാരണങ്ങളാൽ അന്തരിച്ച മാധ്യമപ്രവർത്തകരുടെ 11 കുടുംബങ്ങളുടെ അപേക്ഷകളും സമിതി ഇന്ന് പരിഗണിച്ചു.
ജെഡബ്ല്യുഎസ് യോഗത്തിൽ പിഐബി പ്രിൻസിപ്പൽ ഡയറക്ടർ ജനറൽ ശ്രീ ജയ്ദീപ് ഭട്നഗർ, ജോയിന്റ് സെക്രട്ടറി  ശ്രീ വിക്രം സഹായ് എന്നിവരും ,. സമിതിയിലെ മാധ്യമ പ്രവർത്തക അംഗങ്ങളായ ശ്രീ. സന്തോഷ് താക്കൂർ, ശ്രീ. അമിത് കുമാർ, ശ്രീ. ഉമേശ്വർ കുമാർ, ശ്രീമതി സർജന ശർമ്മ എന്നിവർ പങ്കെടുത്തു.
പത്രപ്രവർത്തകർക്കും അവരുടെ കുടുംബങ്ങൾക്കും https://accreditation.pib.gov.in/jws/default.aspx എന്ന വെബ്സൈറ്റിലൂടെ ജേണലിസ്റ്റ് വെൽഫെയർ സ്കീം  പ്രകാരമുള്ള സഹായത്തിനായി അപേക്ഷിക്കാം.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 127.61 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 1.04 കോടിയിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.35%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,895 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 99,155
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 21-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 1,04,18,707 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 127.61 കോടി  പിന്നിട്ടു. 1,32,44,514 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,84,549
രണ്ടാം ഡോസ് 95,45,333
മുന്നണിപ്പോരാളികള്
ഒന്നാം ഡോസ് 1,83,80,785
രണ്ടാം ഡോസ് 1,65,84,784
18-44 പ്രായപരിധിയിലുള്ളവര്
ഒന്നാം ഡോസ് 46,67,10,695
രണ്ടാം ഡോസ് 24,30,98,736
45-59 പ്രായപരിധിയിലുള്ളവര്
ഒന്നാം ഡോസ് 18,67,14,877
രണ്ടാം ഡോസ് 12,59,05,615
60നുമേല് പ്രായമുള്ളവര്
ഒന്നാം ഡോസ് 11,68,80,846
രണ്ടാം ഡോസ് 8,19,76,845
ആകെ 1,27,61,83,065
കഴിഞ്ഞ 24 മണിക്കൂറിനുള്ളില് 6,918 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,60,774 ആയി.
ദേശീയ രോഗമുക്തി നിരക്ക് 98.35 % ആണ്.
തുടര്ച്ചയായ 161-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും
സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 8,895 പേര്ക്കാണ്. നിലവില് 99,155 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.29 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 12,26,064 പരിശോധനകള് നടത്തി. ആകെ 64.72 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.80 ശതമാനമാണ്.
കഴിഞ്ഞ 21 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.73 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 62 ദിവസമായി 2 ശതമാനത്തില് താഴെയാണ്. തുടര്ച്ചയായ 97-ാം ദിവസവും ഇത് 3 ശതമാനത്തില് താഴെയാണ്.
പ്രധാനമന്ത്രിയുടെ ഓഫീസ്
ധനമന്ത്രിമാരുടെയും സെൻട്രൽ ബാങ്ക് ഗവർണർമാരുടെയും മൂന്നാമത് യോഗത്തിന്റെ അത്താഴ വിരുന്നിലെ വനിതാ നേതാക്കളുടെ ഫോട്ടോ പ്രധാനമന്ത്രി പങ്കുവെച്ചു
ഇന്ത്യയുടെ ജി 20 പ്രസിഡൻസിയുടെ കാലത്ത് നടന്ന മൂന്നാമത് ധനമന്ത്രിമാരുടെയും സെൻട്രൽ ബാങ്ക് ഗവർണർമാരുടെയും മീറ്റിംഗിന്റെ ഗാല ഡിന്നറിലെ വനിതാ നേതാക്കളുടെ ഫോട്ടോ പ്രധാനമന്ത്രി പങ്കിട്ടു.
കേന്ദ്ര ധനമന്ത്രി ശ്രീമതി നിർമല സീതാരാമന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"നമ്മുടെ ലോകത്തിന്റെ ഭാവി രൂപപ്പെടുത്തുന്നതിൽ വനിതകൾ വഹിക്കുന്ന നിർണായക പങ്കിനെ എടുത്തുകാണിക്കുന്ന വളരെ പ്രചോദനാത്മകമായ ക്ലിക്ക്."
വിദ്യാഭ്യാസ മന്ത്രാലയം
കോവിഡ് 19 പ്രതിരോധത്തിന് ദിക്ഷ പ്ലാറ്റ്ഫോമില് ഓണ്ലൈന് പരിശീലന മോഡ്യൂള് ആരംഭിച്ചു
കോവിഡ് 19 പ്രതിരോധത്തിന്റെ മുന്നിര പ്രവര്ത്തകര്ക്കായി കേന്ദ്ര മാനവവിഭവശേഷി വികസന മന്ത്രാലയത്തിന്റെ ദിക്ഷ പ്ലാറ്റ്ഫോമില് പരിശീലന മോഡ്യൂള് ആരംഭിച്ചു. ഇന്റഗ്രേറ്റഡ് ഗവണ്മെന്റ് ഓണ്ലൈന് ട്രെയിനിങ്ങ്  എന്ന ഈ മോഡ്യൂള് https://igot.gov.in/igot/ എന്ന പോര്ട്ടിലില് ലഭ്യമാണ്.
ഡോക്ടര്മാര്, നഴ്സുമാര്, പാരമെഡിക്കല് ജീവനക്കാര്, ശുചീകരണ തൊഴിലാളികള്, ടെക്നീഷ്യന്മാര്, ഓക്സിലറി നഴ്സിങ്ങ് മിഡ് വൈഫുമാര്, സംസ്ഥാന ഗവണ്മെന്റ് ഉദ്യോഗസ്ഥര്, സിവില് ഡിഫന്സ് ഉദ്യോഗസ്ഥര്, വിവിധ പോലീസ് സംഘടനകള്, നാഷണല് കേഡറ്റ് കോര്, നെഹ്റു യുവ കേന്ദ്ര സംഘട്ടന്, നാഷണല് സര്വീസ് സ്കീം, ഇന്ത്യന് റെഡ് ക്രോസ് സൊസൈറ്റി, ഭാരത് സ്കൗട്സ് ആന്ഡ് ഗൈഡ്സ്, മറ്റ് വോളന്റിയര്മാര് തുടങ്ങിയ മുന്നിര പ്രവര്ത്തകര്ക്കായുള്ള ശേഷീ വികസന കോഴ്സുകള് ഐജിഒടിയില് ലഭ്യമാണ്.
കരിക്കുലം അധിഷ്ഠിത പഠനത്തിനും പരിശീലനത്തിനുമായി ഒരു കോടിയിലധികം അധ്യാപകരും വിദ്യാര്ത്ഥികളും ദിക്ഷ നിലവില് ഉപയോഗിക്കുന്നുണ്ട്. ആരോഗ്യ വകുപ്പ്, എന്സിസി പോലുള്ള ഏജന്സികള്ക്ക് തങ്ങളുടെ വിവരങ്ങള് ഉപയോക്താക്കള്ക്ക് ആവശ്യമുള്ള തരത്തില് അപ് ലോഡ് ചെയ്യാനും ഉപയോക്താക്കള്ക്ക് മൊബൈല് ആപ് ഉപയോഗിച്ച് പരിശീലനം നടത്താനും ഐജിഒടി പോര്ട്ടല് സഹായകമാകും.
(RRTN/IE/BSN
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഈസ്റ്റർ ആശംസ
പ്രധാനമന്ത്രി ശ്രീ നരേന്ദ്ര മോദി ഈസ്റ്റർ ദിനത്തിൽ ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു:
"ഈസ്റ്റർ ആശംസകൾ! സാമൂഹ്യനീതിയിലും അനുകമ്പയിലും ഊന്നൽ നൽകിയ യേശുക്രിസ്തുവിന്റെ ചിന്തകളും ആദർശങ്ങളും നാം അനുസ്മരിക്കുന്നു, നമ്മുടെ സമൂഹത്തിൽ സന്തോഷത്തിന്റെയും സാഹോദര്യത്തിന്റെയും മനോഭാവം വളരട്ടെ."
--ND--
(
യുവജനകാര്യ, കായിക മന്ത്രാലയം
ഏഷ്യൻ ഗെയിംസ് സ്ക്വാഷിൽ മികച്ച മെഡൽ നേട്ടം ലക്ഷ്യമിട്ട് പരിശീലകനായി ക്രിസ് വാക്കറെ നിയമിക്കുന്നതിന് യുവജനകാര്യ-കായിക മന്ത്രാലയം അംഗീകാരം നൽകി
ന്യൂ ഡൽഹി: ജനുവരി 24, 2022
രണ്ട് തവണ ലോക സ്ക്വാഷ് ചാമ്പ്യൻഷിപ്പിൽ മെഡൽ നേടിയ ക്രിസ് വാക്കറെ ഈ വർഷം നടക്കുന്ന ഏഷ്യൻ ഗെയിംസിനുള്ള ഇന്ത്യൻ ടീമിന്റെ വിദേശ പരിശീലകനായി നിയമിക്കുന്നതിന് യുവജനകാര്യ-കായിക മന്ത്രാലയം അനുമതി നൽകി. സ്ക്വാഷിലും സൈക്ലിംഗിലും ഇംഗ്ലണ്ടിനെ പ്രതിനിധീകരിച്ച അദ്ദേഹത്തെ 16 ആഴ്ചയിലേക്കാണ് നിയമിക്കുന്നത്.
സ്പോർട്സ് അതോറിറ്റി ഓഫ് ഇന്ത്യ സെലക്ഷൻ കമ്മിറ്റിയുടെയും സ്ക്വാഷ് റാക്കറ്റ് ഫെഡറേഷൻ ഓഫ് ഇന്ത്യയുടെ ഉദ്യോഗസ്ഥരുടെയും ശുപാർശ പ്രകാരമാണ് മുൻ ഇംഗ്ലണ്ട് ക്യാപ്റ്റനായ വാക്കറുടെ നിയമനം.
മാർക്ക് കെയിൻസിനൊപ്പം, 1997-ലെ ആദ്യ ലോക ഡബിൾസ് സ്ക്വാഷ് ചാമ്പ്യൻഷിപ്പ് അദ്ദേഹം നേടിയിരുന്നു. തുടർന്ന് അമേരിക്കയിലേക്ക് പോയ അദ്ദേഹം അമേരിക്കൻ ടീമിന്റെ ദേശീയ പരിശീലകനായി ഉയർന്നു.
സെപ്റ്റംബർ 10 മുതൽ 25 വരെ ചൈനയിലെ ഹാങ്ഷുവിലാണ് ഏഷ്യൻ ഗെയിംസ് നടക്കുന്നത്. 2018ലെ ഏഷ്യൻ ഗെയിംസിൽ മൂന്നു ഇനങ്ങളിലായി ഒരു വെള്ളിയും  നാല് വെങ്കലവും ഉൾപ്പെടെ അഞ്ച് മെഡലുകളാണ് ഇന്ത്യ നേടിയത്.
RRTN/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി ഹരി മന്ദിർ സന്ദർശിക്കുകയും ഒറകണ്ടിയിലെ സമൂഹ സൽക്കാരത്തിൽ പങ്കെടുക്കുകായും ചെയ്തു
രണ്ട് ദിവസത്തെ ബംഗ്ലാദേശ് സന്ദർശനത്തിന്റെ രണ്ടാം ദിവസം പ്രധാനമന്ത്രി ശ്രീ നരേന്ദ്ര മോദി ഒറകണ്ടിയിലെ ഹരി മന്ദിറിൽ അനുഗ്രഹം തേടുകയും ആദരണീയരായ താക്കൂർ കുടുംബത്തിന്റെ പിൻഗാമികളുമായി സംവദിക്കുകയും ചെയ്തു.
ഒറകണ്ടിയിലെ മാതുവ സമുദായ പ്രതിനിധികളെയും പ്രധാനമന്ത്രി അഭിസംബോധന ചെയ്തു, ഇവിടെ നിന്നാണ് ശ്രീ ശ്രീ ഹരി ചന്ദ് താക്കൂർ ജി തന്റെ സാമൂഹ്യ പരിഷ്കാരങ്ങളെക്കുറിച്ചുള്ള പുണ്യ സന്ദേശം പ്രചരിപ്പിച്ചത് . ഇന്ത്യയ്ക്കും ബംഗ്ലാദേശിനും തങ്ങളുടെ വികസനത്തിലൂടെയും പുരോഗതിയിലൂടെയും ലോകത്തിന്റെ മുഴുവൻ പുരോഗതി കാണാനാണ് ആഗ്രഹമെന്ന് പ്രധാനമന്ത്രി എടുത്തു് പറഞ്ഞു. ലോകത്തിൽ അസ്ഥിരത, ഭീകരത, അശാന്തി എന്നിവയ്ക്ക് പകരം സ്ഥിരത, സ്നേഹം, സമാധാനം എന്നിവയാണ് ഇരു രാജ്യങ്ങളും ആഗ്രഹിക്കുന്നത്. അതേ മൂല്യങ്ങൾ ശ്രീ ശ്രീ ഹരി ചന്ദ് താക്കൂർ ജി നമുക്ക് നൽകി.
ഇന്ത്യ ഇന്ന് "ഏവർക്കും ഒപ്പം , ഏവരുടെയും വികസനം ,ഏവരുടെയും വിശ്വാസം " എന്നീ മന്ത്രങ്ങളുമായി മുന്നോട്ട് പോവുകയാണെന്നും ബംഗ്ലാദേശ് അതിൽ 'സഹയാത്രി' ആണെന്നും പ്രധാനമന്ത്രി അടിവരയിട്ടു. അതേസമയം, വികസനത്തിനും മാറ്റത്തിനും ലോകത്തിന് മുന്നിൽ ബംഗ്ലാദേശ് ശക്തമായ ഒരു ഉദാഹരണം അവതരിപ്പിക്കുന്നു, ഈ ശ്രമങ്ങളിൽ ഇന്ത്യ ബംഗ്ലാദേശിന്റെ 'സഹയാത്രി' ആണ്.
ഒറകണ്ടിയിൽ പെൺകുട്ടികൾക്കായി നിലവിലുള്ള മിഡിൽ സ്കൂൾ നവീകരിക്കുക, ഒരു പ്രൈമറി സ്കൂൾ സ്ഥാപിക്കുക എന്നിവ ഉൾപ്പെടെ നിരവധി പ്രഖ്യാപനങ്ങൾ പ്രധാനമന്ത്രി നടത്തി. ശ്രീ ശ്രീ ഹരി ചന്ദ് താക്കൂറിന്റെ ജന്മവാർഷികത്തോടനുബന്ധിച്ച് ഓരോ വർഷവും ധാരാളം ആളുകൾ ഇന്ത്യയിൽ നിന്ന് ഒറകണ്ടിയിലേക്ക് ‘ബറൂണിസ്നാനിൽ ’ പങ്കെടുക്കുന്നുണ്ടെന്നും അവരുടെ യാത്ര സുഗമമാക്കുന്നതിന് കൂടുതൽ ശ്രമങ്ങൾ നടത്തുമെന്നും പ്രധാനമന്ത്രി പരാമർശിച്ചു.
ധനകാര്യ മന്ത്രാലയം
ആൾട്ടർനേറ്റ് മിനിമം നികുതിയും സർചാർജും യഥാക്രമം 15%, 7% എന്നിങ്ങനെ കുറഞ്ഞ നിരക്കിൽ സഹകരണ സ്ഥാപനങ്ങൾക്ക് അടയ്ക്കാവുന്നതാണ്
ന്യൂ ഡൽഹി, ഫെബ്രുവരി 01, 2022
· സഹകരണ സംഘങ്ങൾക്കും കമ്പനികൾക്കും ഇടയിൽ തുല്യത ഉറപ്പാക്കാൻ സർക്കാർ, സഹകരണ സംഘങ്ങൾക്കുള്ള ആൾട്ടർനേറ്റ് മിനിമം നികുതി നിരക്ക് നിലവിലെ 18.5 ശതമാനത്തിൽ നിന്ന് 15 ശതമാനമായി കുറയ്ക്കാൻ നിർദ്ദേശിക്കുന്നതായി കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ അറിയിച്ചു. 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കുകയായിരുന്നു മന്ത്രി. 1 കോടി മുതൽ 10 കോടി രൂപ വരെ വരുമാനം ഉള്ള സംഘങ്ങളുടെ സർചാർജ് 12 ശതമാനത്തിൽ നിന്ന് 7 ശതമാനമായി കുറയ്ക്കാനും സർക്കാർ നിർദ്ദേശിക്കുന്നു. ഇത് സഹകരണ സംഘങ്ങളുടെ വരുമാനം വർധിപ്പിക്കാൻ സഹായകമാകുമെന്നും അവർ പറഞ്ഞു.
· അർഹരായ സ്റ്റാർട്ട്-അപ്പുകൾക്ക് ഇൻകോർപറേഷനുള്ള കാലയളവ് 2023 മാർച്ച് 31 വരെ ഒരു വർഷം കൂടി നീട്ടാൻ നിർദ്ദേശിക്കപ്പെട്ടിരിക്കുന്നു. ഇൻകോർപറേഷൻ മുതലുള്ള പത്ത് വർഷത്തിൽ തുടർച്ചയായി മൂന്ന് വർഷത്തേക്ക് അവർക്ക് നികുതി ഇളവ് നൽകും. 2022 മാർച്ച് 31-ന് മുമ്പ് സ്ഥാപിതമായ അർഹരായ സ്റ്റാർട്ടപ്പുകൾക്ക് ഈ ഇളവ് നേരത്തെ ലഭ്യമായിരുന്നു.
· പുതുതായി സ്ഥാപിച്ച ചില ആഭ്യന്തര ഉത്പാദന കമ്പനികൾക്കായി 15 ശതമാനം നികുതി ഇളവിനുള്ള വ്യവസ്ഥ സർക്കാർ കൊണ്ടുവന്നു. വകുപ്പ് 115BAB പ്രകാരം നിർമ്മാണം അല്ലെങ്കിൽ ഉത്പാദനം ആരംഭിക്കുന്നതിനുള്ള അവസാന തീയതി 2023 മാർച്ച് 31 ൽ നിന്ന് 2024 മാർച്ച് 31 വരെ നീട്ടാൻ സർക്കാർ നിർദ്ദേശിക്കുന്നു.
· IFSC പ്രോത്സാഹിപ്പിക്കുന്നതിന്, ഒരു പ്രവാസിക്ക് ഓഫ്ഷോർ ഡെറിവേറ്റീവ് ഉപകരണങ്ങളിൽ നിന്നോ, ഓഫ്ഷോർ ബാങ്കിംഗ് യൂണിറ്റ് നൽകുന്ന ഓവർ-ദി-കൌണ്ടർ ഡെറിവേറ്റീവുകളിൽ നിന്നോ, IFSC-യിലെ പോർട്ട്ഫോളിയോ മാനേജ്മെന്റ് സേവനങ്ങളിൽ നിന്നോ ലഭിക്കുന്ന വരുമാനം നിർദ്ദിഷ്ട വ്യവസ്ഥകൾക്ക് വിധേയമായി നികുതിയിൽ നിന്ന് ഒഴിവാക്കപ്പെടും.
· ഒരു ബിസിനസ് പ്രോത്സാഹന തന്ത്രമെന്ന നിലയിൽ, ഏജന്റുമാരുടെ കൈകളിൽ നികുതി ചുമത്താവുന്ന ആനുകൂല്യങ്ങൾ കൈമാറുന്ന പ്രവണത ബിസിനസുകളിൽ ഉണ്ടെന്ന് ചൂണ്ടിക്കാട്ടി അത്തരം ഇടപാടുകൾ നിരീക്ഷിക്കുന്നതിന്, ആനുകൂല്യങ്ങളുടെ മൊത്തത്തിലുള്ള മൂല്യം ഒരു സാമ്പത്തിക വർഷം 20,000 രൂപയിൽ കൂടുതലാണെങ്കിൽ, ആനുകൂല്യങ്ങൾ നൽകുന്ന വ്യക്തിക്ക് നികുതി കിഴിവ് നിർദ്ദേശിക്കുന്നു.
· AOP-കളുടെ സർചാർജ് 15 ശതമാനമായി പരിമിതപ്പെടുത്താൻ നിർദ്ദേശിച്ചു. കൂടാതെ, ഏതെങ്കിലും തരത്തിലുള്ള ആസ്തികൾ കൈമാറ്റം ചെയ്യുമ്പോൾ ഉണ്ടാകുന്ന ദീർഘകാല മൂലധന നേട്ടങ്ങളുടെ സർചാർജ് പരിധി 15 ശതമാനമാക്കാൻ സർക്കാർ നിർദ്ദേശിക്കുന്നു. ഇത് സ്റ്റാർട്ടപ്പ് സമൂഹത്തിന് ഉത്തേജനം പകരും.
· നിർദ്ദിഷ്ട സർക്കാർ ക്ഷേമ പരിപാടികൾക്ക് ധനസഹായം നൽകുന്നതിന് നികുതിദായകർക്ക് അധിക സർചാർജ് ആയി ‘ആരോഗ്യ-വിദ്യാഭ്യാസ സെസ്’ ചുമത്തുന്നുവെന്ന് പ്രസ്താവിച്ച മന്ത്രി, വരുമാനത്തിനും ലാഭത്തിനും മേലുള്ള ഏതെങ്കിലും സർചാർജോ സെസോ ബിസിനസ്സ് ചെലവായി കണക്കാക്കാൻ അനുവദിക്കില്ലെന്ന് വ്യക്തമാക്കി. ആദായനികുതിയിൽ സർചാർജും ഉൾപ്പെടുന്നുവെന്നും ബിസിനസ് വരുമാനം കണക്കാക്കുന്നതിനുള്ള അനുവദനീയമായ ചെലവ് അല്ലെന്നും അവർ പറഞ്ഞു.
· തിരച്ചിലിൽ കണ്ടെത്തിയ വെളിപ്പെടുത്താത്ത വരുമാനത്തെ നഷ്ടവുമായി തട്ടിക്കിഴിക്കാൻ അനുവദിക്കില്ലെന്ന് ശ്രീമതി നിർമ്മല സീതാരാമൻ പ്രഖ്യാപിച്ചു.
RRTN/SKY
വാണിജ്യ വ്യവസായ മന്ത്രാലയം
ഇന്തോ പസഫിക് മേഖലയിലെ വ്യാപാര മന്ത്രിമാരുടെ പ്രത്യേക പ്ലീനറി യോഗത്തെ ശ്രീ പിയൂഷ് ഗോയൽ അഭിസംബോധന ചെയ്തു
ന്യൂഡൽഹി, 07 ജൂലൈ 2021
മേഖലയിലെ വികസനം, വ്യാപാരം, പുരോഗതി എന്നിവയെ ശക്തിപ്പെടുത്തുന്നതിനുള്ള ശ്രമങ്ങളിൽ പങ്കാളികളാകാൻ ഇന്തോ പസഫിക് മേഖലയിലെ വ്യാപാര സമൂഹത്തെ വാണിജ്യ വ്യവസായ മന്ത്രി ശ്രീ പിയൂഷ് ഗോയൽ ക്ഷണിച്ചു.
ഇന്തോ പസഫിക് മേഖലയിലെ വ്യാപാര മന്ത്രിമാർ ഉൾപ്പെട്ട CII യുടെ പ്രത്യേക പ്ലീനറി യോഗത്തിൽ ഇന്ന്പ്രഭാഷണം നടത്തുകയായിരുന്നു അദ്ദേഹം. “പുരോഗതി പങ്കു വയ്ക്കലിനായി ഒരു മാർഗരേഖ വികസിപ്പിക്കൽ”  എന്ന വിഷയത്തിലായിരുന്നു പ്രത്യേക പ്ലീനറി യോഗം.
ആഗോളവൽകൃത ലോകത്തിന്റെ പുതിയ സാമ്പത്തിക കേന്ദ്രസ്ഥാനം ആയി ഇന്തോ-പസഫിക് മേഖലയെ വിശേഷിപ്പിച്ച ശ്രീ ഗോയൽ, ഉണ്ടാവാനിടയുള്ള വെല്ലുവിളികളെ ഫലപ്രദമായി പ്രതിരോധിക്കാൻ ശേഷിയുള്ള വിതരണ ശൃംഖലകൾ വികസിപ്പിക്കുന്നതിലേക്കുള്ള കരുത്തുറ്റ ചുവടുവെപ്പായിരുന്നു 2020 സെപ്റ്റംബറിൽ തുടക്കം കുറിച്ച സപ്ലൈ ചെയിൻ റെസിലിയൻസ് ഇനിഷ്യേറ്റീവ് എന്ന് അഭിപ്രായപ്പെട്ടു. മറ്റ് സൗഹൃദ രാഷ്ട്രങ്ങളെ കൂടി ഇതിന്റെ ഭാഗമാക്കും എന്നും അദ്ദേഹം അറിയിച്ചു.
ഇന്തോ പസഫിക് മേഖലയിൽ കൂടുതലായി നിലവിൽ വരുന്ന വ്യാപാര ഉടമ്പടികൾ, കാലാനുസൃതമായി തീരുവകളിൽ വലിയതോതിലുള്ള കുറവ് സൃഷ്ടിച്ചിട്ടുണ്ട് എന്നും അദ്ദേഹം അറിയിച്ചു. എന്നാൽ രാജ്യങ്ങൾ മുന്നോട്ടു വയ്ക്കുന്ന തീരുവ ഇതര നടപടികൾ മേഖലയിലെ വ്യാപാരത്തിന് വലിയ വെല്ലുവിളി ഉയർത്തുന്നത് ആയും അദ്ദേഹം ചൂണ്ടിക്കാട്ടി. വാണിജ്യം എളുപ്പമാക്കുന്ന നടപടികൾ അതിർത്തി കടന്നുള്ള ചരക്കു നീക്കത്തെ കൂടുതൽ സുഗമമാക്കും എന്നും അദ്ദേഹം അഭിപ്രായപ്പെട്ടു.
ആഗോള വിപണികളിൽ മികച്ച പ്രകടനം കാഴ്ചവയ്ക്കാനാകുന്ന സംരംഭങ്ങളെ സൃഷ്ടിക്കുന്നതും പരിപാലിക്കുന്നതും ലക്ഷ്യമിട്ടുകൊണ്ട് 13 മേഖലകളെ ഉൾപ്പെടുത്തി 26 ബില്യൺ അമേരിക്കൻ ഡോളർ ചിലവിൽ PLI പദ്ധതികൾ പ്രഖ്യാപിച്ചതും ശ്രീ ഗോയൽ ചൂണ്ടിക്കാട്ടി. ഈ ഇളവുകൾ പ്രയോജനപ്പെടുത്താൻ മേഖലയിലെ കമ്പനികളെ അദ്ദേഹം സ്വാഗതം ചെയ്തു. നിലവിലെ നിയമങ്ങളും ചട്ടങ്ങളും ലളിതവൽക്കരിക്കുന്നതിനും സുഗമമാക്കുന്നതിനും വഴിതുറന്ന നിരവധി നടപടികളും അദ്ദേഹം പരാമർശിച്ചു.
ക്ലിയറൻസ് നടപടികൾക്കായി ഒരു ഏകജാലക സംവിധാനം ഉടൻതന്നെ സജ്ജമാക്കും എന്നും കേന്ദ്ര മന്ത്രി ഉറപ്പുനൽകി. വ്യാപാര സൗഹൃദ അന്തരീക്ഷം വളർത്തുന്ന നടപടികളിൽ മുൻ വർഷത്തേക്കാൾ മികച്ച പുരോഗതി കൈവരിച്ച ആദ്യ പത്ത് രാഷ്ട്രങ്ങളിൽ ഒന്നായി തുടർച്ചയായ മൂന്നാം തവണയും 2020-ലെ വ്യാപാര സൗഹൃദ റിപ്പോർട്ട് ഇന്ത്യയെ ഉൾപ്പെടുത്തിയിട്ടുണ്ടെന്ന് മന്ത്രി ചൂണ്ടിക്കാട്ടി. കഴിഞ്ഞ മൂന്നുവർഷത്തിനിടെ 67 സ്ഥാനങ്ങളാണ് രാജ്യം മെച്ചപ്പെടുത്തിയത്.
പരിസ്ഥിതി ആഘാതം പരമാവധി കുറയ്ക്കുന്ന ക്ലീൻ സാങ്കേതികവിദ്യ, വിനോദസഞ്ചാരം, ചരക്കുനീക്കം, സുസ്ഥിര കാർഷിക നടപടികൾ, സ്റ്റാർട്ടപ്പുകൾ, ആരോഗ്യപരിപാലനം, വിദ്യാഭ്യാസം, ലൈഫ് സയൻസ് മേഖലകളിൽ നമ്മുടെ കയറ്റുമതി-ഇറക്കുമതി പങ്കാളിത്തം കൂടുതൽ വികസിപ്പിക്കാൻ സാധിക്കുമെന്നും ശ്രീ ഗോയൽ അഭിപ്രായപ്പെട്ടു. തങ്ങളുടേതായ ഉത്പാദന കേന്ദ്രങ്ങൾ സ്ഥാപിക്കാനും അതുവഴി ഓരോരുത്തരുടെയും വിതരണ ശൃംഖലകളിലേക്കുള്ള ഏകീകരണം വേഗത്തിലാക്കാനും അദ്ദേഹം കമ്പനികളെ സ്വാഗതം ചെയ്തു.
റിപ്പബ്ലിക് ഓഫ് കൊറിയ, കെനിയ, യുഎഇ, ഫിജി, ശ്രീലങ്ക എന്നീ രാഷ്ട്രങ്ങളിൽ നിന്നുള്ള പ്രതിനിധികളും സമ്മേളനത്തെ അഭിസംബോധന ചെയ്തു.
RRTN/SKY
(Visitor Counter : 143
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 207.99കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.97 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,16,861
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 14,092
പേര്ക്ക്
രോഗമുക്തി നിരക്ക് നിലവില് 98.54%
പ്രതിവാര രോഗസ്ഥിരീകരണ നിരക്ക് 4.57%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 207.99 കോടി  പിന്നിട്ടു. 2,76,28,993 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. ഇത് വരെ 3.97 കോടിയിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് വിതരണം 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,13,026
രണ്ടാം ഡോസ് 1,00,98,563
കരുതല് ഡോസ് 65,46,956
മുന്നണിപ്പോരാളികള്
ഒന്നാം ഡോസ് 1,84,32,828
രണ്ടാം ഡോസ് 1,76,84,642
കരുതല് ഡോസ് 1,27,26,289
12-14 പ്രായപരിധിയിലുള്ളവര്
ഒന്നാം ഡോസ് 3,97,58,762
രണ്ടാം ഡോസ് 2,91,38,372
15-18 പ്രായപരിധിയിലുള്ളവര്
ഒന്നാം ഡോസ് 6,14,66,849
രണ്ടാം ഡോസ് 5,17,56,181
18-44 പ്രായപരിധിയിലുള്ളവര്
ഒന്നാം ഡോസ് 56,00,36,441
രണ്ടാം ഡോസ് 51,09,48,264
കരുതല് ഡോസ് 4,03,56,447
45-59 പ്രായപരിധിയിലുള്ളവര്
ഒന്നാം ഡോസ് 20,37,94,844
രണ്ടാം ഡോസ് 19,58,01,961
കരുതല് ഡോസ് 2,47,74,704
60നുമേല് പ്രായമുള്ളവര്
ഒന്നാം ഡോസ് 12,75,13,084
രണ്ടാം ഡോസ് 12,23,78,654
കരുതല് ഡോസ് 3,63,36,688
ആകെ കരുതല് ഡോസ് 12,07,41,084
ആകെ 2,07,99,63,555
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,16,861. ; ഇത് രാജ്യത്തെ മൊത്തം സജീവ കേസുകളുടെ 0.26% ആണ്.
ദേശീയ രോഗമുക്തി നിരക്ക് 98.54 % ആണ്. കഴിഞ്ഞ 24 മണിക്കൂറിനുള്ളില് 16,454 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,36,09,566 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 14,092 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,81,861 പരിശോധനകള് നടത്തി. ആകെ 88.02 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് 4.57 ശതമാനവും പ്രതിദിന രോഗസ്ഥിരീകരണ നിരക്ക് 3.69ശതമാനവുമാണ് .
-ND-
(Visitor Counter : 67
വാര്ത്താവിതരണ പ്രക്ഷേപണ മന്ത്രാലയം
ഐഎഫ്എഫ്ഐയിൽ സമകാലിക സിനിമയിലെ പ്രമുഖരുടെ ചിത്രങ്ങൾ
ഇന്ത്യയുടെ 52-ാമത് അന്താരാഷ്ട്ര ചലച്ചിത്രമേളയിൽ ലോകമെമ്പാടുമുള്ള ചില സമകാലിക സിനിമ പ്രമുഖരുടെ ചിത്രങ്ങൾ പ്രദർശിപ്പിക്കും. ഈ വിഭാഗത്തിലെ സിനിമകൾ ഇപ്രകാരമാണ്-
1. എവരിതിങ് വെന്റ് ഫൈൻ  - സംവിധായകൻ: ഫ്രാൻസ്വാ ഒസോൺ
2. ഇൻ ഫ്രണ്ട് ഓഫ് യുവർ ഫേസ്  - സംവിധായകൻ: ഹോങ് സാങ്സൂ
3. മെമ്മോറിയ  - സംവിധായകൻ: അപിചാത്പോങ് വീരസതുകുൾ
4. പാരല്ലെൽ മദെർസ്  - സംവിധായകൻ: പെഡ്രോ അൽമദോവാർ
5. സൂസന്ന ആൻഡ്ലർ  - സംവിധായകൻ: ബെന്വ ജാക്കൊ
6. ടോം മദീന  - സംവിധായകൻ: ടോണി ഗാറ്റ്ലിഫ്
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 186.90 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവര്ക്ക് വിതരണം ചെയ്തത് 2.50 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 12,340
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,067 പേര്ക്ക്
രോഗമുക്തി നിരക്ക് നിലവില് 98.76%
പ്രതിവാര രോഗസ്ഥിരീകരണ നിരക്ക് 0.38%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 186.90 കോടി  പിന്നിട്ടു. 2,28,31,901 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.50 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 2,11,000 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10404482
രണ്ടാം ഡോസ് 10009606
കരുതല് ഡോസ് 4630405
മുന്നണിപ്പോരാളികള്
ഒന്നാം ഡോസ് 18414509
രണ്ടാം ഡോസ് 17527996
കരുതല് ഡോസ് 7203573
12-14 പ്രായപരിധിയിലുള്ളവര്
ഒന്നാം ഡോസ് 25083940
രണ്ടാം ഡോസ് 862840
15-18 പ്രായപരിധിയിലുള്ളവര്
ഒന്നാം ഡോസ് 57970064
രണ്ടാം ഡോസ് 40745861
18-44 പ്രായപരിധിയിലുള്ളവര്
ഒന്നാം ഡോസ് 555342528
രണ്ടാം ഡോസ് 473731551
കരുതല് ഡോസ് 46960
45-59 പ്രായപരിധിയിലുള്ളവര്
ഒന്നാം ഡോസ് 202863074
രണ്ടാം ഡോസ് 187006387
കരുതല് ഡോസ് 164040
60നുമേല് പ്രായമുള്ളവര്
ഒന്നാം ഡോസ് 126823517
രണ്ടാം ഡോസ് 116490199
കരുതല് ഡോസ് 13735075
കരുതല് ഡോസ് 2,57,80,053
ആകെ 1,86,90,56,607
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 12,340 ; ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളില് 1,547 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,13,248 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,067 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,21,183 പരിശോധനകള് നടത്തി. ആകെ 83.29 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.38 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.49 ശതമാനമാണ്.
--ND--
(Visitor Counter : 99